**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈ¬ԽՈՒ¬ԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1 Կարգավորման ենթակա խնդիրը

 « Հայաստանի Հանրապետության կառավարության 2017 թվականի դեկտեմբերի 28-ի N 1717-ն որոշման մեջ փոփո¬խու¬թյուններ կատարելու մասին» Հայաստանի Հանրապետության կառավարության որոշման նախագծի ընդունումը պայմանավորված է «Գյուղական խորհրդատվական ծառայություններ» դրամաշնորհի ծրագրի արդյունավետությունը բարձրացնելու անհրաժեշտությամբ:

2 Ընթացիկ իրավիճակը

 Գյուղատնտեսության զարգացման հիմնադրամի կողմից իրականացվող «Գյուղական խորհրդատվական ծառայություններ» դրամաշնորհի ծրագրի «Տեղեկատվական նյութեր (այդ թվում՝ տեսանյութեր և հեռուստահաղորդումներ)» տողով նախատեսված է թվով 40 տեսանյութի թողարկում, սակայն ծրագրի որակական և ժամկետայնություն չափանիշներում դրանց որակի, տևողության և այլ գնահատման չափանիշները սահմանելու անհնարինության պատճառով խնդիրներ են առաջանում դրանց պատշաճ կատարման, համացանցում տեղակայված տեսանյութերի թիրախավորման գնահատումն իրականացնելիս: Միևնույն ժամանակ, ծրագրի «Ծրագրային դասընթացներ» տողով նախատեսված դասընթացներն ունեն բարձր պահանջարկ, բացի այդ, գյուղատնտեսության ոլորտին տրամադրվող վարկերի տոկոսադրույքի սուբսիդավորման ծրագրի շրջանակներում ծրագրային դասընթացներին մասնակցած և վարկ ստացած տնտեսությունների մոնիտորինգի գործառույթը խոշոր նշանակություն ունի պետական բյուջեից տնտեսավարողներին տրամադրվող միջոցների ծախսման նպատակայնության ապահովման հարցում, ուստի դրանց քանակի ավելացումը էապես կնպաստի ծրագրի առավել արդյունավետ իրականցմանը:

ՀՀ գյուղատնտեսության նախարարության և Գյուղատնտեսության զարգացման հիմնադրամի միջև 2018 թվականի փետրվարի 02-ին կնքված պայմանագրում «Գյուղական խորհրդատվական ծառայություններ»-ի Ծրագրային դասընթացների համար տարեկան ոչ ֆինանսական ցուցանիշ սահմանված է 120 հատ, պահանջվող գումարը՝ 184,705,515 դրամ (1 հատի հաշվարկով պահանջվող գումարը` 1,539,212), «Տեղեկատվական նյութեր (այդ թվում՝ տեսանյութեր և հեռուստահաղորդումներ)»-ի համար 40 հատ, պահանջվող գումարը՝ 61,568,505 դրամ (1 հատի հաշվարկով պահանջվող գումարը` 1,539,212), «Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրի շրջանակներում, ծրագրային դասընթացներին մասնակցած և վարկ ստացած տնտեսությունների մոնիտորինգ»-ի համար 240 հատ, պահանջվող գումարը՝ 61,568,505 դրամ (1 հատի հաշվարկով պահանջվող գումարը` 256,535):

Ծրագրային դասընթացների համար տարեկան ոչ ֆինանսական ցուցանիշը սահմանված է՝ հաշվի առնելով Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագիրը: Սակայն, հաշվի առնելով դրանց մեծ պահանջարկը, ԳԶՀ կողմից ծրագրային դասընթացների ոչ ֆինանսական ցուցանիշների փաստացի կատարումը գերազանցել է պլանավորվածը: «Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրի շրջանակներում, ծրագրային դասընթացներին մասնակցած և վարկ ստացած տնտեսությունների մոնիտորինգ»-ի պլանավորված ցուցանիշը կապված է կանխատեսվող գյուղատնտեսության ոլորտին տրամադրվելիք վարկերի հետ (փաստացի վարկերի ստացած շահառուների մոնիտորինգ): Ֆինանսական կառույցների կողմից տրամադրված վարկերի քանակը ևս գերազանցել է պլանավորվածը, ուստի ԳԶՀ կողմից «Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրի շրջանակներում, ծրագրային դասընթացներին մասնակցած և վարկ ստացած տնտեսությունների մոնիտորինգ»-ի փաստացի կատարված ոչ ֆինանսական ցուցանիշը ևս գերազանցել է պլանավորվածը: Կատարված աշխատանքների համար լրացուցիչ ֆինանսավորում չի պահանջվել:

Նախատեսվող ոչ ֆինանսական ցուցանիշների փոփոխությունը ևս չի առաջացնում լրացուցիչ ֆինանսավորման անհրաժեշտություն՝ հաշվի առնելով այն հանգամանքը, որ ծրագրային դասընթացները նախատեսվում է կազմակերպվել ԳԶՀ մարզային կառույցների գրասենյակներում կամ տարածաշրջաններում տեղակայված խորհրդատուների գտնվելու վայրերում, ինչը չի առաջացնի լրացուցիչ գործուղման և տրանսպորտային ծախսեր: Միևնույն ժամանակ, ծրագրային դասընթացների ընթացքում նախատեսված ֆինանսական գրագիտությանը վերաբերող հատվածն իրականացվում է մասնավոր ֆինանսական կառույցի աջակցությամբ, ինչը ևս հնարավորություն է տալիս առկա ռեսուրսներով իրականացնել պլանավորվածից առավել ծրագրային դասընթացներ առկա ֆինանսավորման պայմաններում:

3 Կարգավորման նպատակը

 Հաշվի առնելով գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրի տենդեցները Որոշման նախագծով նախատեսվում է «Գյուղական խորհրդատվական ծառայություններ» դրամաշնորհի ծրագրի արդյունավետությունը բարձրացնելու նպատակով վերանայել նշված ծրագրի ոչ ֆինանսական ցուցանիշները:

Մասնավորապես, առաջարկվում է ծրագրի ոչ ֆինանսական ցուցանիշներում, կատարել փոփոխություններ՝ «Տեղեկատվական նյութեր (այդ թվում՝ տեսանյութեր և հեռուստահաղորդումներ)» տողում միջոցառման ցուցանիշը նվազեցնել 28-ով, փոխարենը «Ծրագրային դասընթացներ» և «Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրի շրջանակներում, ծրագրային դասընթացներին մասնակցած և վարկ ստացած տնտեսությունների մոնիթորինգ» տողերում միջոցառումների ցուցանիշները համապատասխանաբար ավելացնել 80-ով:

 Ծրագրի ընդհանուր ֆինանսական ցուցանիշներում փոփոխություն չի նախատեսվում:

4 Ակնկալվող արդյունքը

 Որոշման նախագծի ընդունման արդյունքում Գյուղատնտեսության զարգացման հիմնադրամի կողմից իրականացվող «Գյուղական խորհրդատվական ծառայություններ» դրամաշնորհի ծրագրի «Ծրագրային դասընթացների» համար նախատեսված մասնակիցների քանակը կավելանա՝ առկա պահանջարկից ելնելով: Միևնույն ժամանակ կիրականացվի փաստացի վարկ ստացած շահառուների բավարար ներկայացուցչական թվի մոնիտորինգ:

5 Որոշման նախագծի նորմատիվ բնույթի հիմնավորվածությունը

 Նախագիծը հանդիսանում է նորմատիվ բնույթի իրավական ակտ, քանի որ դրանով առաջարկվում է փոփոխություններ կատարել նորմատիվ բնույթի իրավական ակտում:

 **ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈ­ԽՈՒ­ԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

 « Հայաստանի Հանրապետության կառավարության 2017 թվականի  դեկտեմբերի 28-ի N 1717-ն որոշման մեջ փոփո­խու­թյուններ կատարելու մասին» Հայաստանի Հանրապետության կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի փոփոխություններ չեն նախատեսվում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈ­ԽՈՒ­ԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 « Հայաստանի Հանրապետության կառավարության 2017 թվականի  դեկտեմբերի 28-ի N 1717-ն որոշման մեջ փոփո­խու­թյուններ կատարելու մասին» Հայաստանի Հանրապետության կառավարության որոշման ընդունման կապակցությամբ այլ իրավական ակտերի ընդունման անհրաժեշտություն չի առաջանում:

**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈ­ԽՈՒ­ԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ ՍՏԱՑՎԱԾ առարկՈՒԹՅՈՒՆՆԵՐԻ ԵՎ առաջարկությունների**

|  |  |  |  |
| --- | --- | --- | --- |
| **Առարկության, առաջարկության հեղինակը,գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխություն****ներ** |
| **1** | **2** | **3** | **4** |
| Հայաստանի Հանրապետության ֆինանս­նե­րի նախարարության 2018թ. օգոստոսի 2-իN 01/9-3/13912-18 գրություն |  «Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ առաջարկություններ չկան: | Ընդունվել է ի գիտու­թյուն: |  |
| ՀՀ արդարադատության նախարարության2018թ. օգոստոսի 27-իN 01/14/621084-18 գրություն | «Հայաստանի Հանրապետության կառավարության 2017 թվականի դեկտեմբերի 28-ի թիվ 1717-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագիծը համապատասխանում է ՀՀ օրենսդրությանը:  | Ընդունվել է ի գիտու­թյուն: |  |